Lennart Bak er ansat som sportschef i fodboldklubben FC Hjørring. Han tiltræder 1. juli

Efter et år på posten, vælger Hans Møller 1. juli at stoppe som sportschef i FC Hjørring. Klubben har allerede fundet afløseren for Møller, nemlig den tidligere AGF-spiller Lennart Bak, der hidtil har været cheftræner i Tårs. Aftalen løber frem til udgangen af 2009. Samtidig er Johnny Jensen, der i øjeblikket er konstitueret cheftræner, blevet så bidt af trænergerningen, at han fra 1. juli tager jobbet som assistenttræner i klubben. FC Hjørring får ny cheftræner ved årsskiftet. Her tiltræder Jens Peter Hansen.